เฟ้นหาหุ้นเติบโตในทศวรรษหน้า ... “สรุปหุ้น AWC บริษัท แอสเสท เวิรด์ คอร์ป จำกัด (มหาชน) แบบเข้าใจง่าย ๆ” - FINNOMENA
ต้องยอมรับว่า AWC หรือ บริษัท แอสเสท เวิรด์ คอร์ป จำกัด (มหาชน) เป็น “หุ้นมหาชน” อีกตัวหนึ่ง ที่เจ้าสัว เจริญ สิริวัฒนภักดี ถือหุ้นอยู่ราว 7,776 ล้านหุ้น หรือ 25.12% ส่วนความน่าสนใจสำหรับหุ้นตัวนี้เป็นอย่างไรบ้าง ไปติดตามกันครับ
29 พ.ย. 2562

หุ้นอะไรที่จะเติบโตได้ในทศวรรษหน้า หรืออีก 10 ปีข้างหน้า โดยในปัจจุบัน ราคายังไม่แพงจนเกินงาม ? … คำถามนี้เป็นคำถามสำคัญที่ถ้าเราสามารถตอบคำถามได้ เราจะสามารถร่ำรวยจากการลงทุนได้เลยทีเดียว
หุ้นที่ผมจะขอนำมาเสนอให้อ่านในวันนี้ ก็คือ AWC หรือ บริษัท แอสเสท เวิรด์ คอร์ป จำกัด (มหาชน) ซึ่งหุ้นตัวนี้ต้องยอมรับว่าเป็น “หุ้นมหาชน” อีกตัวหนึ่ง ที่เจ้าสัว เจริญ สิริวัฒนภักดี ถือหุ้นอยู่ราว 7,776 ล้านหุ้น หรือ 25.12% ส่วนความน่าสนใจสำหรับหุ้นตัวนี้เป็นอย่างไรบ้าง ไปติดตามกันครับ
ลักษณะธุรกิจของ AWC
บริษัทประกอบธุรกิจโดยการถือหุ้นในบริษัทอื่น (Holding Company) ที่ประกอบธุรกิจอสังหาริมทรัพย์ในกลุ่มธุรกิจโรงแรมและกลุ่มธุรกิจอสังหาริมทรัพย์เพื่อการพาณิชย์ โดยมีบริษัทย่อยที่ประกอบธุรกิจหลักซึ่งก่อให้เกิดกำไรหลัก 12 บริษัท
ประเด็นแรก … “สินทรัพย์ของกิจการมีอะไรบ้าง ?”
ที่มา: https://investor.assetworldcorp-th.com/th/home
ข้อมูล ณ วันที่ 30 มิถุนายน 2562
สำหรับสินทรัพย์ของกิจการทั้งหมดตีมูลค่าไว้ราว 9.2 หมื่นล้านบาท โดย 52% หรือสัดส่วนใหญ่จะเป็น Hospitality Asset ก็คือ ธุรกิจการบริการ หมายรวมถึง การโรงแรม ร้านอาหาร เป็นต้น สัดส่วนอีก 30% เป็น Office หรือสำนักงานให้เช่า ตึกให้เช่า และสุดท้ายเป็นพื้นที่ค้าปลีกอีกราว 18%
ที่มา: https://investor.assetworldcorp-th.com/th/home
ข้อมูล ณ วันที่ 30 มิถุนายน 2562
ถ้าเรามาแยกสินทรัพย์ออกเป็นส่วน ๆ จะเห็นว่า Hospitality นั้นมีโรงแรมทั้งหมด 15 แห่ง มีห้องชุดราว 4,960 ห้อง และส่วนของค้าปลีกมี 10 แห่ง พื้นที่ค้าปลีกราว 3.4 แสนตารางเมตร สุดท้ายส่วนของสำนักงานให้เช่า มี 4 ตึก พื้นที่รวมราว 2.7 แสนตารางเมตร
ประเด็นทีสอง … “การเติบโตของกิจการ”
ที่มา: https://investor.assetworldcorp-th.com/th/home
ข้อมูล ณ วันที่ 30 มิถุนายน 2562
ผลการดำเนินงานในอดีตมิได้เป็นสิ่งยืนยันผลการดำเนินงานในอนาคต
สิ่งที่นักลงทุนสนใจใคร่จะรู้อีกประการก็คือ การเติบโตของกิจการที่เราคิดจะลงทุน เมื่อเรามาดูแนวโน้มรายได้ และกำไรของกิจการนี้จะพบว่า
ที่มา: https://investor.assetworldcorp-th.com/th/home
ข้อมูล ณ วันที่ 30 มิถุนายน 2562
ผลการดำเนินงานในอดีตมิได้เป็นสิ่งยืนยันผลการดำเนินงานในอนาคต
ปี 2559 มีรายได้ 8,256 ล้านบาท
ปี 2560 มีรายได้ 9,630 ล้านบาท
ปี 2561 มีรายได้ 10,563 ล้านบาท
สิ่งที่น่าสนใจก็คือ รายได้ โตเร็วมาก โดยโตจาก 8.2 พันล้านบาท จนทะลุหมื่นล้านภายในสามปี ในส่วนของกำไร ผมหาข้อมูลได้ในปี 2561 ทำกำไรสุทธิได้ 469.58 ล้านบาท และครึ่งปี 2562 ทำกำไรสุทธิไปแล้ว 366.66 ล้านบาท ถือว่ามีการเติบโตให้เราได้เห็นเหมือนกันครับ
ประเด็นสุดท้าย … “หุ้นแพงไปหรือไม่อย่างไร ?”
สำหรับประเด็นนี้เป็นอะไรที่เราต้องพิจารณากันด้วยตัวเราเอง โดยตัวเลขจากปี 2561 ที่มีกำไรต่อหุ้นราว 0.03 บาทต่อหุ้น ในขณะที่ครึ่งปีแรกของปี 2562 มีกำไรต่อหุ้นราว 0.012 หรือถ้าคิดเต็มปีเอาแบบกำไรเท่ากับครึ่งปีแรก จะมีกำไรต่อหุ้น 0.023 บาทต่อหุ้น โดยสาเหตุที่กำไรต่อหุ้นลดลงน่าจะมาจากจำนวนหุ้นที่เข้า IPO มีปริมาณมากขึ้น
เมื่อเราเทียบกับราคาหุ้นที 6.05 บาทต่อหุ้นจะคิดพีอีได้ราว 260 เท่า !! ถ้าเราคิดในแง่ของการทำกำไรคงต้องบอกว่าแพง แต่หากเราคิดในแง่ของสินทรัพย์ที่ทาง AWC ตีมูลค่าไว้เกือบแสนล้าน กับขนาดกิจการ ณ ปี 2562 ที่มีขนาดกิจการราว 187,289.85 ล้านบาท ลองพิจารณากันดูครับว่าเป็นอย่างไร
ปัจจัยเสี่ยง…แถมท้าย
อย่างไรก็ตาม ปัจจัยที่เสี่ยงที่สุดของหุ้นตัวนี้คงหนีไม่พ้น PE ที่สูงลิบลิ่ว หากกิจการไม่สามารถสร้างกำไรเติบโตได้ดังความคาดหวังของนักลงทุนในตลาด เราอาจได้เห็นราคาหุ้นขยับปรับลง
สิ่งที่สำคัญก็คือ หุ้นดีต้องราคาดีด้วยนะครับ
ข้อสรุป และข้อคิดก็คือ …
หุ้น AWC ถือเป็นหุ้นขนาดใหญ่ มีกิจการแบ่งออกเป็น 3 แบบชัดเจน คือ โรงแรม สำนักงานให้เช่า และพื้นที่ค้าปลีกให้เช่า ว่าที่จริงแล้วทำเลของแต่ละพื้นที่ก็น่าจะเป็นทำเลทอง เช่น ตึกพันทิปพลาซ่า ด้วยมูลค่าสินทรัพย์เกือบแสนล้าน กับขนาดกิจการราว 1.8 แสนล้านบาท คุ้มค่าที่จะซื้อหรือไม่ ต้องคิดกันให้ดี แต่ต้องบอกว่ากิจการมีการเติบโตให้เห็นเหมือนกัน และใครที่เคยบ่น ๆ ว่า เจ้าสัวเป็นเจ้าของที่ดิน (ทำเลดี ๆ) ส่วนใหญ่ในประเทศไทย แต่ในตอนนี้เขาเปิดโอกาสให้เราได้เป็นเจ้าของบ้างแล้วนะครับ
หมายเหตุ: อย่างไรก็ดี ทุกการลงทุนมีความเสี่ยง ผู้ลงทุนควรศึกษาข้อมูลให้รอบด้านก่อนตัดสินใจลงทุนนะครับ
#AWC #หุ้นอสังหา #หุ้นเติบโต #หุ้นเจ้าสัว #หุ้น #เล่นหุ้น #รวยหุ้น #ร้อยล้าน #พันล้าน #แสนล้าน #สูตรหุ้น #หุ้นออนไลน์ #หุ้นสิบเด้ง
#นายแว่นลงทุน
ติดตามนายแว่นลงทุน ได้ที่เพจ https://www.facebook.com/NaiwaenTammada/
ดูข้อมูลหุ้น AWC เพิ่มเติมได้ที่
https://finnomena.com/stock/awc
**สนใจลงทุนในพอร์ต RUNNING for Growth พอร์ตกองทุนรวมหุ้นซึ่งจัดโดยนายแว่นลงทุน คลิกที่นี่เพื่อดูรายละเอียดเลย https://www.finnomena.com/port/naiwaen
—————————-
Jessada Sookdhis
Investment Analyst (IA)
ตรวจทานบทความ
คำเตือน
ผู้ลงทุนต้องทำความเข้าใจลักษณะสินค้า เงื่อนไขผลตอบแทน และความเสี่ยงก่อนตัดสินใจลงทุน | ผลการดำเนินงานในอดีตมิได้เป็นสิ่งยืนยันผลการดำเนินงานในอนาคต
แท็ก:
Article
AWC
Basic
GURUPORT
Product Recommend
Short Content
ไอเดียสร้างเงินล้าน
แชร์บทความ:
ผู้เขียน
นายแว่นลงทุน
"นายแว่นลงทุน" ผู้เขียนหนังสือขายดี "รวยหุ้นแบบ VI ไม่เสี่ยง" และเป็นผู้ก่อตั้ง www.naiwaen.com เว็บไซค์การลงทุนในหุ้น กองทุนรวม และ Money Market อีกมากมาย และ www.topofliving.com ที่เล่าเรื่องราวของบ้านหลังแรก การลงทุนในอสังหาริมทรัพย์ โดยนิยามส่วนตัวก็คือ ทำให้ความมั่งคั่ง กลายเป็นเรื่อง "สนุก"